104. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 164 της 20/28 Μαρτ. 1985 (ΦΕΚ Α' 57) Κατάτμηση του Τμήματος Γεωπονίας της Ανωτάτης Γεωπονικής Σχολής Αθηνών. Έχοντας υπόψη: 1.Τις διατάξεις:α)του άρθρ.6 (παρ. 6) του Νόμ. 1268/1982 «για τη δομή και λειτουργία των ανωτάτων εκπαιδευτικών ιδρυμάτων» (ΦΕΚ 87 Α') όπως συμπληρώθηκε με το άρθρ. 48 (παρ. 1, εδάφ. γ) του Νόμ. 1404/1985 «δομή και λειτουργία των τεχνολογικών εκπαιδευτικών ιδρυμάτων» (ΦΕΚ 173 Α'), β)των άρθρ. 2, 3 και 4 της απόφασης του Πρωθυπουργού και του Υπουργού Εθνικής Παιδείας και Θρησκευμάτων Ν. 5421/1982 «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β'). 2.Τη γνώμη της Γενικής Συνέλευσης του Τμήματος Γεωπονίας της Ανωτάτης Γεωπονικής Σχολής Αθηνών η οποία ασκεί αρμοδιότητες συγκλήτου, σύμφωνα με το άρθρ 30 (παρ. 5 εδάφ. β) του Νόμ. 1268/1982 (συνεδρίαση:6-7-84). 3.Τη γνώμη του Εθνικού Συμβουλίου Ανωτάτης Παιδείας (συνεδρίαση:5/16-7-Ι984). 4.Τη γνωμοδότηση 116/1985 του Συμβουλίου της Επικρατείας, με πρόταση του Υπουργικού Συμβουλίου, αποφασίζουμε: Άρθρ.1.-1.Το Τμήμα Γεωπονίας της Ανωτάτης Γεωπονικής Σχολής Αθηνών (Α.Γ.Σ.Α.) κατατέμνεται στα εξής 2 τμήματα: α)Τμήμα Γεωργικής Παραγωγής. β)Τμήμα Γεωργικής Ανάπτυξης. 2.Καθένα από τα νέα τμήματα χορηγεί χωριστό πτυχίο με επιμέρους ειδικεύσεις ως ακολούθως: α)Το Τμήμα Γεωργικής Παραγωγής χορηγεί ενιαίο πτυχίο γεωργικής παραγωγής με ειδικεύσεις:(ι)στη φυτοτεχνία και (ιι)στη ζωοτεχνία. β)Το Τμήμα Γεωργικής Ανάπτυξης χορηγεί ενιαίο πτυχίο γεωργικής ανάπτυξης με ειδικεύσεις:(ι)στη γεωργική οικονομία, (ιι)στις εγγείους βελτιώσεις και γεωργική μηχανική (ιιι)στις γεωργικές βιομηχανίες. 3.Η διαδικασία συγκροτήσεως των δύο τμημάτων και του Α.Ε.Ι. ολοκληρώνεται μέσα σε 3 μήνες από τη δημοσίευση του παρόντος. 4.Η εκπαιδευτική λειτουργία των νέων τμημάτων αρχίζει από το ακαδημαϊκό έτος 1985-1986 οπότε και εισάγονται για πρώτη φορά νέοι φοιτητές. Άρθρ.2.-1.Το πτυχίο που χορηγεί το τμήμα γεωπονίας της Α.Γ.Σ.Α. με τις πέντε ειδικεύσεις του είναι ως προς όλα ισότιμο με τα πτυχία που θα χορηγούνται από τα δημιουργούμενα τμήματα από το ακαδημαϊκό έτος 1985-1986. 2.Τα πτυχία που θα χορηγούν από το ακαδημαϊκό έτος 1985-1986 τα 2 τμήματα που δημιουργούνται με το άρθρ. 1 του παρόντος π.δ/τος ισχύουν για όλες τις περιπτώσεις στις οποίες η κείμενη νομοθεσία απαιτεί πτυχίο Ανωτάτης Γεωπονικής Σχολής Αθηνών ή Γεωπονικής Σχολής Πανεπιστημίου Θεσσαλονίκης, ή  (Μετά τη σελ. 290,50(α) Σελ. 290,501 Τεύχος Ζ93–Σελ. 63 Γεωπονικό Πανεπιστήμιο Αθηνών 16.Γ.α.104 Γεωπονικού Τμήματος Σχολής Γεωτεχνικών Επιστημών του Πανεπιστημίου Θεσσαλονίκης, ή Γεωπονικού Τμήματος ημεδαπού παν/μίου. Άρθρ.3.-1.Το διδακτικό Ερευνητικό προσωπικό (ΔΕΠ), οι επιμελητές, οι βοηθοί, οι επιστημονικοί συνεργάτες, το ειδικό εκπαιδευτικό προσωπικό και το ειδικό διοικητικό-τεχνικό προσωπικό (Ε.Δ.Τ.Π.) που υπηρετεί κατά τη δημοσίευση τον παρόντος στο τμήμα γεωπονίας κατανέμεται και εντάσσεται στα νέα τμήματα ή εντάσσεται, εφόσον επιτρέπεται από την ισχύουσα νομοθεσία στο ίδρυμα, από το ακαδημαϊκό έτος 1985-1986 με απόφαση του υπουργού εθνικής παιδείας και θρησκευμάτων μετά από σύμφωνη γνώμη της γενικής συνέλευσης του τμήματος γεωπονίας. 2.Οι επισκέπτες καθηγητές, οι ειδικοί, επιστήμονες και οι εντεταλμένοι επίκουροι καθηγητές των οποίων η σύμβαση δεν λήγει μέχρι την έναρξη του ακαδημαϊκού έτους 1985-86, κατανέμονται και εντάσσονται στα νέα τμήματα με απόφαση του Υπουργού Εθνικής Παιδείας και Θρησκευμάτων μετά από σύμφωνη γνώμη της γενικής συνελεύσεως του τμήματος γεωπονίας. Το προσωπικό αυτό εξακολουθεί να διέπεται από το καθεστώς με το οποίο έχει προσληφθεί μέχρι να λήξει η σύμβασή του. 3.Το διοικητικό προσωπικό εξακολουθεί να ανήκει στο ίδρυμα. Με πράξη του πρύτανη, μετά από απόφαση του πρυτανικού συμβουλίου στελεχώνονται οι γραμματείες των νέων τμημάτων από το υφιστάμενο διοικητικό προσωπικό μέχρι να αναδιαρθρωθούν οι διοικητικές υπηρεσίες, σύμφωνα με την παρ. 3 του άρθρ. 3 του Νόμ. 1268/1982. 4.Η κατανομή του προσωπικού και των εκπαιδευτικών μονάδων στους τομείς γίνεται σύμφωνα με τις διατάξεις της παρ. 4 του άρθρ. 6 του Νόμ. 1268/1982 όπως συμπληρώθηκε με το εδάφ. στ' της παρ. 1 του άρθρ.48 του Νόμ. 1404/1983. Άρθρ.4.-1.Οι φοιτητές οι οποίοι κατά το ακαδημαϊκό έτος 1984-1985 φοιτούν στο τμήμα γεωπονίας κατατάσσονται υποχρεωτικά από την έναρξη του ακαδημαϊκού έτους 1985-1986 στα νέα τμήματα ως ακολούθως: α)Όσοι φοιτούν στο πρώτο, δεύτερο και τρίτο έτος σπουδών κατατάσσονται σε ένα από τα δύο τμήματα με απόφαση της Γενικής Συνέλευσης μετά από σχετική δήλωση προτίμησης των φοιτητών. Όσοι δεν υποβάλουν δήλωση κατατάσσονται με απόφαση της Γενικής Συνέλευσης. Σελ. 290,502 Τεύχος Ζ93–Σελ. 64 β)Όσοι φοιτούν στο τέταρτο ή πέμπτο έτος σπουδών ή οφείλουν μαθήματα πτυχίου κατατάσσονται με βάση τον κλάδο ειδίκευσης που έχουν επιλέξει ως εξής: (ι)Στο Τμήμα Γεωργικής Παραγωγής κατατάσσονται όσοι έχουν επιλέξει έναν από τους κλάδους φυτοτεχνίας και ζωοτεχνίας. (ιι)Στο Τμήμα Γεωργικής Ανάπτυξης κατατάσσονται όσοι, έχουν επιλέξει έναν από τους κλάδους γεωργικής οικονομίας, γεωργικών βιομηχανιών και εγγείων βελτιώσεων και γεωργικής μηχανικής. 2.α)Οι φοιτητές που κατατάσσονται σε ένα από τα δύο τμήματα, σύμφωνα με την προηγούμενη παράγραφο διατηρούν την εκπαιδευτική τους κατάσταση τόσο σε σχέση με τα υπολειπόμενα έτη ή εξάμηνα σπουδών, όσο και σε σχέση με το πρόγραμμα σπουδών. β)Η Γενική Συνέλευση του οικείου τμήματος ρυθμίζει με απόφασή της οποιοδήποτε πρόβλημα προκύπτει από το ακαδημαϊκό έτος 1985-1986 σε σχέση με την εκπαιδευτική κατάσταση των φοιτητών, λόγω οποιασδήποτε αλλαγής στο πρόγραμμα σπουδών. Άρθρ.5.-1.Οι υφιστάμενοι τομείς κατανέμονται στα 2 τμήματα ως κατωτέρω: (ι)Στο Τμήμα Γεωργικής Παραγωγής, οι τομείς: φυτικής παραγωγής, ζωϊκής παραγωγής και βιολογίας εφαρμοσμένης στη γεωπονία. (ιι)Στο Τμήμα Γεωργικής Ανάπτυξης, οι τομείς:αγροτικής οικονομίας, επιστήμης και τεχνολογίας τροφίμων και γεωργικών προϊόντων και εγγείων βελτιώσεων και γεωργικής μηχανικής. 2.Τα υφιστάμενα εργαστήρια, φροντιστήρια και λοιπές εκπαιδευτικές μονάδες του τμήματος γεωπονίας κατανέμονται και εντάσσονται στα νέα τμήματα ή εντάσσονται, εφόσον επιτρέπεται από την ισχύουσα νομοθεσία, στο ίδρυμα, από το ακαδημαϊκό έτος 1985-1986 με απόφαση του υπουργού εθνικής παιδείας και θρησκευμάτων μετά από σύμφωνη γνώμη της γενικής συνέλευσης. 16.Γ.α.104 Γεωπονικό Πανεπιστήμιο Αθηνών 3.Με τη διαδικασία της προηγούμενης παραγράφου ρυθμίζονται και. τα προγράμματα μεταπτυχιακών σπουδών που λειτουργούν. 4.Οι κενές θέσεις Δ.Ε.Π., Ε.Ε.Π. και Ε.Δ.Τ.Π. του τμήματος γεωπονίας κατανέμονται στα νέα τμήματα ή εντάσσονται στο ίδρυμα εφόσον επιτρέπεται από την ισχύουσα νομοθεσία με ανάλογη εφαρμογή των διατάξεων της παρ. 1 του άρθρ.3 του παρόντος π.δ/τος. Ομοίως κατανέμονται και οι θέσεις που έχουν προκηρυχθεί κατά τη δημοσίευση του παρόντος. Άρθρ.6.-1.Οι διαδικασίες εκλογής ή κρίσης για εξέλιξη σε θέση Δ.Ε.Π. οι οποίες είχαν αρχίσει πριν από την ολοκλήρωση της διαδικασίας κατάτμησης της Α.Γ.Σ.Α. συνεχίζονται κανονικά και ολοκληρώνονται στα αρμόδια όργανα των δυο τμημάτων στα οποία έχουν κατανεμηθεί και ενταχθεί μετά την κατάτμηση, τόσο τα κρινόμενα για εξέλιξη μέλη του Δ.Ε.Π., όσο και εκείνοι των οποίων η θέση προκηρύχθηκε για εκλογή σε επόμενη βαθμίδα. 2.Οι διαδικασίες κρίσης υπηρετούντων ειδικών επιστημόνων για ένταξη σε θέσεις Δ.Ε.Π., όπως επίσης και οι διαδικασίες κρίσης για μονιμοποίηση μελών Δ.Ε.Π. ή Ε.Δ.Τ.Π. οι οποίες είχαν αρχίσει πριν από την ολοκλήρωση της διαδικασίας κατάτμησης της Α.Γ.Σ.Α. συνεχίζονται κανονικά και ολοκληρώνονται στα αρμόδια όργανα των δύο τμημάτων στα οποία έχουν κατανεμηθεί και ενταχθεί μετά την κατάτμηση οι κρινόμενοι. 3.Οι διαδικασίες πλήρωσης κενών θέσεων Δ.Ε.Π., Ε.Δ.Τ.Π. ή ειδικών επιστημόνων οι οποίες είχαν προκηρυχθεί πριν από την ολοκλήρωση της διαδικασίας κατάτμησης της Α.Γ.Σ.Α. συνεχίζονται κανονικά και ολοκληρώνονται στα αρμόδια όργανα των δύο τμημάτων τα οποία έχουν προκύψει από την κατάτμηση στα οποία έχουν κατανεμηθεί οι συγκεκριμένοι τομείς με τα γνωστικά τους αντικείμενα. 4.Το παλαιό αρχείο του Τμήματος Γεωπονίας, όσον αφορά φοιτητικά θέματα μετά την παύση λειτουργίας του τμήματος περιέρχεται στο ίδρυμα το οποίο χορηγεί εφεξής τα σχετικά πιστοποιητικά και τις κάθε είδους βεβαιώσεις. 5.Διαδικαστικές και άλλες λεπτομέρειες που προκύπτουν από την κατάτμηση των τμημάτων και δεν προβλέπονται από τις διατάξεις του παρόντος ρυθμίζονται με απόφαση της συγκλήτου σύμφωνα με τις διατάξεις του εδάφ. γ της παρ. 1 του άρθρ. 11 του Νόμ.1268/ Ι982 όπως συμπληρώθηκε με την παρ. 4 του άρθρ. 48 του Νόμ. 1404/1983. 6.Για όσα θέματα δεν ρυθμίζονται ειδικά με το παρόν Π.Δ/γμα εφαρμόζονται οι διατάξεις του Νόμ. 1268/1982 όπως τροποποιήθηκαν και συμπληρώθηκαν μεταγενέστερα. 105. ΑΠΟΦΑΣΗ ΥΠΟΥΡΓΩΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ, ΚΑΙ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.142/Β3/3849 της 7 Αυγ./2 Οκτ.  1985 (ΦΕΚ Β' 599) Ασφάλιση φοιτητών της Ανωτ. Γεωπονικής Σχολής Αθηνών και της Σχολής Γεωτεχνικών Επιστημών του Πανεπιστημίου Θεσσαλονίκης κ.λπ. κατά τη διάρκεια της πρακτικής τους άσκησης. Έχοντας υπόψη : 1.Τις διατάξεις του άρθρ. 25 του Νόμ. 1474/84 (ΦΕΚ 128/Α/7.9.84). 2.Την ανάγκη της εκπαίδευσης και πρακτικής άσκησης των φοιτητών της Ανωτάτης Γεωπονικής Σχολής Αθηνών και της Σχολής Γεωτεχνικών Επιστημών του Παν/μίου Θεσ/νίκης και των Τμημάτων Βιολογίας των Α.Ε.Ι. της χώρας μας, αποφασίζουμε: 1.Υπάγονται υποχρεωτικά στην ασφάλιση του Ι.Κ.Α. για τους κλάδους παροχών ασθένειας και μητρότητας σε είδος και σε χρήμα και κατά του κινδύνου του ατυχήματος σύμφωνα με την ισχύουσα κάθε φορά νομοθεσία, όσοι φοιτητές της Ανωτάτης Γεωπονικής Σχολής Αθηνών, της Σχολής Γεωτεχνικών Επιστημών, του Παν/μίου Θεσ/νίκης και των τμημάτων Βιολογίας των Α.Ε.Ι. της ημεδαπής, κάνουν την πρακτική άσκησή τους σε Δημόσιες Υπηρεσίες και Οργανισμούς Ν.Π.Δ.Δ., καθώς και σε επιχειρήσεις και οργανισμούς, που ορίζονται από το άρθρ. 1 παρ. 6 του Νόμ. 1256/1982, κατά το χρόνο της πρακτικής τους άσκησης. 2.Οι ασφαλιστικές εισφορές για κάθε ημέρα εργασίας των φοιτητών της κατηγορίας αυτής υπολογίζονται για κάθε ασφαλισμένο με τα προβλεπόμενα από την παρ. 1 του άρθρ. 25 του Α.Ν. 1846/1951 ποσοστά των αντίστοιχων κλάδων ασφάλισης (6,75%) προσαυξημένα με την κατά 1% εισφορά επαγγελματικού κινδύνου, επί του βασικού μηνιαίου μισθού του απόφοιτου Μ.Ε. (συνολικά 7,75%). 3.Στα πρόσωπα της παρ. 1 το Ι.Κ.Α. χορηγεί από την πρώτη ημέρα της ασφάλισής τους σε περίπτωση ασθένειας ή εργατικού ατυχήματος και σύμφωνα με τους λοιπούς όρους και προϋποθέσεις της νομοθεσίας του: α)Την προβλεπόμενη από τις διατάξεις των άρθρ. 31-40 του Α.Ν. 1846/1951 και των σχετικών κανονισμών του Ι.Κ.Α. ιατρική περίθαλψη καθώς και τα ανάλογα επιδόματα (ασθένειας ατυχήματος). β)Σύνταξη αναπηρίας σε περίπτωση εργατικού ατυχήματος. Επί πλέον σε περίπτωση θανάτου του ασφαλισμένου που οφείλεται σε εργατικό ατύχημα, το Ι.Κ.Α. χορηγεί στα κατά τη νομοθεσία αυτού μέλη της οικογένειας του ασφαλισμένου και σύμφωνα με τους όρους και τις προϋποθέσεις της νομοθεσίας του, σύνταξη και έξοδα κηδείας. Οι ασφαλιστικές εισφορές θα βαρύνουν εξολοκλήρου το φορέα απασχόλησης. (Αντί για τη σελ. 290,503) Σελ. 290,503(α) Τεύχος Η82–Σελ. 9 Γεωπονικό Πανεπιστήμιο Αθηνών 16.Γ.α.105